กฎกระทรวงแบ่งส่วนราชการกรมสรรพากร กระทรวงการคลัง พ.ศ. 2560
ประกาศวันที่ 2017-03-27

content: กฎกระทรวง แบ่งส่วนราชการกรมสรรพากร กระทรวงการคลัง พ.ศ. ๒๕๖๐
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกกฎกระทรวงแบ่งส่วนราชการกรมสรรพากร กระทรวงการคลัง พ.ศ. ๒๕๕๑
sectionNo: 2
content: ข้อ ๒ ให้กรมสรรพากร มีภารกิจเกี่ยวกับการจัดเก็บภาษี การเสนอแนะ และการใช้นโยบายทางภาษีอากรเพื่อให้ได้ภาษีตามเป้าหมายอย่างทั่วถึงและเป็นธรรม เป็นกลไกในการพัฒนาเศรษฐกิจและสังคม และเกิดความสมัครใจในการเสียภาษี โดยให้มีอำนาจหน้าที่ ดังต่อไปนี้ (๑)
sectionNo: 2
content: จัดเก็บภาษีอากรตามประมวลรัษฎากรและกฎหมายอื่นที่เกี่ยวข้อง (๒) เสนอแนะนโยบายการจัดเก็บภาษีอากรต่อกระทรวงการคลัง (๓) ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรม หรือตามที่กระทรวงหรือคณะรัฐมนตรีมอบหมาย
sectionNo: 3
content: ข้อ ๓ ให้แบ่งส่วนราชการกรมสรรพากร ดังต่อไปนี้ (๑) สำนักงานเลขานุการกรม (๒) กองกฎหมาย (๓) กองตรวจสอบภาษีกลาง (๔) กองเทคโนโลยีสารสนเทศ (๕) กองบริหารการคลังและรายได้ (๖) กองบริหารการเสียภาษีทางอิเล็กทรอนิกส์ (๗) กองบริหารทรัพยากรบุคคล (๘) กองภาษีระหว่างประเทศ (๙) กองบริหารภาษีธุรกิจขนาดใหญ่ (๑๐)
sectionNo: 3
content: กองมาตรฐานการกำกับและตรวจสอบภาษี (๑๑) กองมาตรฐานการจัดเก็บภาษี (๑๒) กองมาตรฐานการสอบบัญชีภาษีอากร (๑๓) กองวิชาการแผนภาษี (๑๔) กองสำรวจและติดตามธุรกิจนอกระบบ (๑๕) กองสืบสวนและคดี (๑๖) กองอุทธรณ์ภาษี (๑๗) สำนักงานสรรพากรพื้นที่ ตามที่รัฐมนตรีประกาศกำหนด (๑๘) สำนักงานสรรพากรพื้นที่สาขา
sectionNo: 3
content: ตามที่รัฐมนตรีประกาศกำหนด (๑๙) - (๓๐) สำนักงานสรรพากรภาค ๑ - ๑๒ ตามที่รัฐมนตรีประกาศกำหนด
sectionNo: 4
content: ข้อ ๔ ในกรมสรรพากร ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในกรม และสนับสนุนการปฏิบัติงานของกรม รับผิดชอบงานขึ้นตรงต่ออธิบดี โดยมีอำนาจหน้าที่ ดังต่อไปนี้ (๑) ดำเนินการเกี่ยวกับการตรวจสอบด้านการบริหาร การเงิน และการบัญชีของกรม (๒)
sectionNo: 4
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 5
content: ข้อ ๕ ในกรมสรรพากร ให้มีกลุ่มบริหารการคืนภาษีมูลค่าเพิ่มให้แก่นักท่องเที่ยว เพื่อสนับสนุนการปฏิบัติงานของกรม รับผิดชอบงานขึ้นตรงต่ออธิบดี โดยมีอำนาจหน้าที่ ดังต่อไปนี้ (๑) ดำเนินการและตรวจสอบความถูกต้องเกี่ยวกับการคืนภาษีมูลค่าเพิ่มให้แก่นักท่องเที่ยว (๒)
sectionNo: 5
content: วางแผนและกำหนดมาตรฐานการตรวจสอบการคืนภาษีมูลค่าเพิ่มให้แก่นักท่องเที่ยวอย่างเป็นระบบ รวมทั้งพัฒนาและปรับปรุงระบบการคืนภาษีมูลค่าเพิ่มดังกล่าวให้มีความโปร่งใสและเทียบเท่ามาตรฐานสากล (๓) ให้คำแนะนำปรึกษาเกี่ยวกับระบบการคืนภาษีมูลค่าเพิ่มให้แก่นักท่องเที่ยว (๔)
sectionNo: 5
content: กำกับและติดตามการดำเนินการของผู้ประกอบการในระบบการคืนภาษีมูลค่าเพิ่มให้แก่นักท่องเที่ยว (๕) บริหารจัดการฐานข้อมูลเกี่ยวกับการคืนภาษี และให้บริการรับชำระภาษีอากรค้างของคนต่างด้าวซึ่งถูกระงับการเดินทางออกนอกประเทศ (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง
sectionNo: 5
content: หรือที่ได้รับมอบหมาย
sectionNo: 6
content: ข้อ ๖ ในกรมสรรพากร ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของกรมให้เกิดผลสัมฤทธิ์ มีประสิทธิภาพ คุ้มค่า รับผิดชอบงานขึ้นตรงต่ออธิบดี โดยมีอำนาจหน้าที่ ดังต่อไปนี้ (๑) เสนอแนะให้คำปรึกษาแก่อธิบดีเกี่ยวกับยุทธศาสตร์การพัฒนาระบบราชการภายในกรม (๒) ติดตาม
sectionNo: 6
content: ประเมินผลและจัดทำรายงานเกี่ยวกับการพัฒนาระบบราชการภายในกรม (๓) ประสานและดำเนินการเกี่ยวกับการพัฒนาระบบราชการ ร่วมกับหน่วยงานกลางต่าง ๆ และหน่วยงานในสังกัดกรม (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 7
content: ข้อ ๗ สำนักงานเลขานุการกรม มีอำนาจหน้าที่เกี่ยวกับราชการทั่วไปของกรมและราชการที่มิได้แยกให้เป็นหน้าที่ของกอง หรือส่วนราชการใดโดยเฉพาะ อำนาจหน้าที่ดังกล่าวให้รวมถึง (๑) ปฏิบัติงานสารบรรณของกรม (๒) ดำเนินการเกี่ยวกับการช่วยอำนวยการและเลขานุการของกรม (๓) ประชาสัมพันธ์และเผยแพร่กิจกรรม ความรู้
sectionNo: 7
content: ความก้าวหน้า ข้อมูลข่าวสาร และผลงานของกรม (๔) ให้บริการค้นหรือคัดแบบแสดงรายการเสียภาษีอากรแก่ผู้เสียภาษีอากร รวมทั้งให้บริการค้น คัด หรือให้ยืมแบบแสดงรายการภาษีอากรแก่หน่วยงานตรวจสอบภาษีอากร (๕) เก็บรักษาแบบแสดงรายการภาษีอากรของผู้เสียภาษีอากรเฉพาะผู้ที่มีภูมิลำเนาในเขตกรุงเทพมหานคร
sectionNo: 7
content: และสำนวนการตรวจสอบภาษีอากรที่ดำเนินการเสร็จเรียบร้อยแล้ว ตลอดจนพัฒนารูปแบบในการจัดเก็บ (๖) เป็นศูนย์การให้บริการข้อมูลภาษีอากรที่อยู่ในความรับผิดชอบของกรมแก่ผู้มีหน้าที่เสียภาษีอากรและประชาชน (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 8
content: ข้อ ๘ กองกฎหมาย มีอำนาจหน้าที่ ดังต่อไปนี้ (๑) ดำเนินการเกี่ยวกับกฎหมายและระเบียบอื่นที่เกี่ยวข้องในการจัดเก็บภาษีอากรเพื่อให้เป็นไปตามนโยบายการจัดเก็บภาษีอากร (๒) ดำเนินการเกี่ยวกับงานนิติกรรมและสัญญาของกรมที่มิได้แยกให้เป็นหน้าที่ของกองหรือส่วนราชการใดโดยเฉพาะ (๓) กำกับ ติดตาม
sectionNo: 8
content: และควบคุมการปฏิบัติงานด้านกฎหมายภาษีอากร (๔) ดำเนินการวิเคราะห์กฎหมายภาษีอากรและธุรกรรมต่าง ๆ ทั้งในประเทศ และต่างประเทศ เพื่อนำมาพัฒนาปรับปรุงการจัดเก็บภาษีอากร (๕) พัฒนามาตรฐานระบบกฎหมายภาษีอากรและการปฏิบัติงานด้านกฎหมายภาษีอากร (๖)
sectionNo: 8
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 9
content: ข้อ ๙ กองตรวจสอบภาษีกลาง มีอำนาจหน้าที่ ดังต่อไปนี้ (๑) ตรวจสอบภาษีอากรทั่วราชอาณาจักร กรณีที่มีการประกอบการครอบคลุมหลายพื้นที่ กรณีที่สำนักงานสรรพากรพื้นที่ไม่สามารถดำเนินการได้ หรือที่ได้รับมอบหมายเป็นกรณีพิเศษ และกรณีธุรกิจนอกระบบ
sectionNo: 9
content: รวมทั้งการขยายผลจากการปราบปรามและตรวจสอบของหน่วยงานอื่นที่เกี่ยวข้อง (๒) ตรวจปฏิบัติการทั่วไป เพื่อตรวจสอบความถูกต้องของใบกำกับภาษีทั่วราชอาณาจักร รวมทั้งประเมินเรียกเก็บภาษีมูลค่าเพิ่มจากผู้มีหน้าที่ต้องเสียภาษี (๓)
sectionNo: 9
content: ประมวลข้อมูลเพื่อการตรวจสอบภาษีอากรส่งให้หน่วยงานสรรพากรทั่วราชอาณาจักรใช้ในการบริหารจัดเก็บภาษีอากร (๔) จัดเตรียมแผนเพื่อเข้าทำการตรวจค้น ยึด หรืออายัดบัญชีเอกสาร เพื่อการตรวจสอบภาษีอากร (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 10
content: ข้อ ๑๐ กองเทคโนโลยีสารสนเทศ มีอำนาจหน้าที่ ดังต่อไปนี้ (๑) วางแผนและพัฒนาระบบเทคโนโลยีสารสนเทศของกรม เพื่อประโยชน์ในการบริหารจัดการสารสนเทศ และให้บริการแก่ประชาชน (๒) เป็นศูนย์ข้อมูลและประมวลผลการจัดเก็บภาษีอากรของกรม และประยุกต์เทคโนโลยีสมัยใหม่สำหรับการจัดเก็บภาษีอากร (๓)
sectionNo: 10
content: ให้การสนับสนุนทางวิชาการเกี่ยวกับระบบเทคโนโลยีสารสนเทศให้แก่หน่วยงานของกรมซึ่งปฏิบัติงานด้วยเครื่องคอมพิวเตอร์ (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 11
content: ข้อ ๑๑ กองบริหารการคลังและรายได้ มีอำนาจหน้าที่ ดังต่อไปนี้ (๑) ดำเนินการเกี่ยวกับการเงิน การบัญชี การงบประมาณ การพัสดุ อาคารสถานที่ และยานพาหนะของกรมที่มิได้กำหนดให้เป็นหน้าที่ของสำนักงานสรรพากรภาค (๒) รับชำระค่าธรรมเนียม ค่าปรับ และรายได้อื่น ๆ ตลอดจนเก็บรักษาเงินสด
sectionNo: 11
content: และเช็คที่ได้รับการชำระดังกล่าว (๓) ควบคุมการรับชำระภาษีอากรของธนาคารพาณิชย์ในเขตกรุงเทพมหานคร ตลอดจนตรวจสอบความถูกต้องของเงินภาษีอากรที่ชำระผ่านระบบเครือข่ายอินเทอร์เน็ต สื่ออิเล็กทรอนิกส์ ระบบไปรษณีย์ หรือระบบธนาคาร (๔) ดำเนินการเกี่ยวกับการคืนภาษีเงินได้บุคคลธรรมดา ภาษีเงินได้นิติบุคคล
sectionNo: 11
content: ภาษีมูลค่าเพิ่ม และภาษีเงินได้ปิโตรเลียม (๕) ดำเนินการเกี่ยวกับเงินภาษีมูลค่าเพิ่มเพื่อโอนให้แก่องค์การบริหารส่วนจังหวัด กรณีผู้ประกอบการยื่นแบบแสดงรายการและชำระภาษีผ่านทางอินเทอร์เน็ต เงินรายได้แผ่นดินเพื่อชดใช้เงินทดรองจ่ายที่กรมศุลกากรจ่ายคืนเงินภาษีมูลค่าเพิ่มแก่ผู้นำเข้า ผู้ส่งออก
sectionNo: 11
content: และเงินรายได้แผ่นดินประเภทภาษีมูลค่าเพิ่มเพื่อโอนให้กรมส่งเสริมการปกครองท้องถิ่น กระทรวงมหาดไทย (๖) จัดพิมพ์และควบคุมการเบิกจ่ายอากรแสตมป์ ตลอดจนควบคุมและจัดเก็บอากรตามกฎหมายว่าด้วยอากรรังนกอีแอ่น (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 12
content: ข้อ ๑๒ กองบริหารการเสียภาษีทางอิเล็กทรอนิกส์ มีอำนาจหน้าที่ ดังต่อไปนี้ (๑) บริหารงานในกระบวนการยื่นแบบแสดงรายการภาษีอากร และการชำระภาษีผ่านทางอิเล็กทรอนิกส์ ตลอดจนประเมินผลการบริหารงาน (๒) ให้บริการข้อมูลข่าวสารและความรู้เกี่ยวกับภาษีสรรพากร การยื่นแบบแสดงรายการภาษีอากร
sectionNo: 12
content: และการชำระภาษีผ่านทางอิเล็กทรอนิกส์ (๓) ให้บริการออกใบรับรองอิเล็กทรอนิกส์ให้แก่ผู้เสียภาษีอากร เพื่อให้เป็นไปตามกฎหมายว่าด้วยธุรกรรมทางอิเล็กทรอนิกส์ (๔) พัฒนาการยื่นแบบแสดงรายการภาษีอากร และชำระภาษีผ่านทางอิเล็กทรอนิกส์ (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง
sectionNo: 12
content: หรือที่ได้รับมอบหมาย
sectionNo: 13
content: ข้อ ๑๓ กองบริหารทรัพยากรบุคคล มีอำนาจหน้าที่ ดังต่อไปนี้ (๑) จัดทำแผนกลยุทธ์การบริหารทรัพยากรบุคคลให้สอดคล้องกับยุทธศาสตร์ของกรม (๒) ดำเนินการเกี่ยวกับการบริหารงานบุคคลที่มิได้กำหนดให้เป็นหน้าที่ของสำนักงานสรรพากรภาค การเสริมสร้างวินัย และการรักษาระบบคุณธรรม (๓)
sectionNo: 13
content: ดำเนินการพัฒนาระบบข้อมูลสารสนเทศด้านบุคลากร และทะเบียนประวัติบุคลากรของกรม (๔) ดำเนินการเกี่ยวกับการศึกษา วิเคราะห์ และพัฒนาระบบการบริหารองค์ความรู้ เพื่อพัฒนาสมรรถนะบุคลากรของกรม (๕) ดำเนินการเกี่ยวกับการฝึกอบรม
sectionNo: 13
content: และพัฒนาบุคลากรของกรมและบุคคลภายนอกที่เกี่ยวข้องเกี่ยวกับภาษีอากรที่อยู่ในความรับผิดชอบของกรม (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 14
content: ข้อ ๑๔ กองภาษีระหว่างประเทศ มีอำนาจหน้าที่ ดังต่อไปนี้ (๑) กำหนดนโยบายเกี่ยวกับทิศทางและมาตรการภาษีระหว่างประเทศให้สอดคล้องกับมาตรฐานสากล (๒) เจรจาและจัดทำอนุสัญญาหรือความตกลงระหว่างประเทศ (๓) ดำเนินการเกี่ยวกับพันธกรณีภายใต้ความตกลง อนุสัญญา และการเจรจา
sectionNo: 14
content: กรอบความร่วมมือระหว่างประเทศหรือองค์การระหว่างประเทศ (๔) ดำเนินงานทางวิชาการด้านภาษีระหว่างประเทศ (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 15
content: ข้อ ๑๕ กองบริหารภาษีธุรกิจขนาดใหญ่ มีอำนาจหน้าที่ ดังต่อไปนี้ (๑) บริหารการจัดเก็บภาษีอากร การวางแผนการปฏิบัติงาน การกำกับดูแลผู้เสียภาษีอากร การเร่งรัดภาษีอากรค้าง การตรวจสอบภาษีอากร และการตรวจปฏิบัติการทางภาษีอากร ตลอดจนประเมินผลการดำเนินการดังกล่าวเพื่อให้เป็นไปตามนโยบาย แผนงาน และเป้าหมายของกรม
sectionNo: 15
content: (๒) ปฏิบัติงานกรรมวิธีภาษี และพิจารณาคืนเงินภาษีอากร (๓) ดำเนินการวิเคราะห์และตรวจสอบภาษีอากรกรณีการกำหนดราคาโอนของนิติบุคคลข้ามชาติ (๔) ให้บริการทางกฎหมาย รวมทั้งตอบข้อหารือทางภาษีอากรแก่ผู้เสียภาษีอากร และดำเนินคดีแก่ผู้เสียภาษีอากรที่ชำระภาษีอากรไม่ถูกต้อง (๕) ดำเนินการออกหนังสือรับรองการหักภาษี
sectionNo: 15
content: ณ ที่จ่าย และหนังสือรับรองการมีถิ่นที่อยู่ในประเทศไทยของผู้มีหน้าที่เสียภาษีอากรและผู้มีหน้าที่นำส่งภาษีอากรเป็นภาษาอังกฤษ (๖) รับเรื่องและพิจารณาอุทธรณ์ภาษีอากร ตลอดจนพิจารณางดหรือลดเบี้ยปรับเงินเพิ่มและการทุเลาภาษีอากร สำหรับผู้เสียภาษีอากรที่อยู่ในความรับผิดชอบ (๗)
sectionNo: 15
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 16
content: ข้อ ๑๖ กองมาตรฐานการกำกับและตรวจสอบภาษี มีอำนาจหน้าที่ ดังต่อไปนี้ (๑) พัฒนามาตรฐาน หลักเกณฑ์ วิธีการ และขั้นตอนการปฏิบัติงานทุกระบบงานซึ่งเกี่ยวกับระบบงานการกำกับดูแล การตรวจปฏิบัติการ และการตรวจสอบภาษีอากร (๒) กำหนดกลยุทธ์ แผนงาน เป้าหมายบริหารงาน ติดตามและประเมินผลในทุกระบบงานตาม (๑) (๓) กำกับ
sectionNo: 16
content: ติดตามประเมินผล และควบคุมการปฏิบัติงานของหน่วยงานสรรพากรให้เป็นไปตามนโยบาย แผนงาน มาตรฐาน หลักเกณฑ์ วิธีการ และขั้นตอนที่กำหนดของทุกระบบงานตาม (๑) (๔) ดำเนินการเพื่อนำเทคโนโลยีสมัยใหม่เข้ามาประยุกต์ใช้กับงานทุกระบบตาม (๑) (๕) ให้คำปรึกษา แนะนำ สนับสนุนทางวิชาการ
sectionNo: 16
content: และวิธีการปฏิบัติงานแก่หน่วยงานสรรพากร (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 17
content: ข้อ ๑๗ กองมาตรฐานการจัดเก็บภาษี มีอำนาจหน้าที่ ดังต่อไปนี้ (๑) พัฒนามาตรฐาน หลักเกณฑ์ วิธีการ และขั้นตอนการปฏิบัติงานทุกระบบงานซึ่งเกี่ยวกับระบบงานกรรมวิธีภาษี การเงินและการบัญชีสรรพากร การหักภาษี ณ ที่จ่าย และคืนภาษี การเร่งรัดภาษีอากรค้าง รวมทั้งงานรายได้ของส่วนท้องถิ่น (๒) กำหนดกลยุทธ์ แผนงาน
sectionNo: 17
content: เป้าหมายบริหารงาน ติดตามและประเมินผลในทุกระบบงานตาม (๑) (๓) กำกับ ติดตามประเมินผล และควบคุมการปฏิบัติงานของหน่วยงานสรรพากรให้เป็นไปตามนโยบาย แผนงาน มาตรฐาน หลักเกณฑ์ วิธีการ และขั้นตอนที่กำหนดของทุกระบบงานตาม (๑) (๔) ดำเนินการเพื่อนำเทคโนโลยีสมัยใหม่เข้ามาประยุกต์ใช้กับทุกระบบงานตาม (๑) (๕)
sectionNo: 17
content: ให้คำปรึกษา แนะนำ สนับสนุนทางวิชาการ และวิธีการปฏิบัติงานแก่หน่วยงานสรรพากร (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 18
content: ข้อ ๑๘ กองมาตรฐานการสอบบัญชีภาษีอากร มีอำนาจหน้าที่ ดังต่อไปนี้ (๑) กำหนดคุณสมบัติและดำเนินการเพื่อสรรหาผู้สอบบัญชีภาษีอากร (๒) กำหนด ปรับปรุง และพัฒนา หลักเกณฑ์ มาตรฐานและวิธีการปฏิบัติงาน รวมทั้งระเบียบและแนวทางปฏิบัติที่เกี่ยวข้องของผู้ตรวจสอบและรับรองบัญชี (๓)
sectionNo: 18
content: จัดให้มีการอบรมและพัฒนาหลักสูตรการอบรมสำหรับผู้ตรวจสอบและรับรองบัญชี (๔) ตรวจสอบ กำกับ และควบคุมการปฏิบัติงานของผู้ตรวจสอบและรับรองบัญชีให้เป็นไปตามมาตรฐานที่กำหนด (๕) จัดทำเอกสารและเผยแพร่ข้อมูลข่าวสารแก่ผู้ตรวจสอบและรับรองบัญชีนิติบุคคลและผู้สนใจทั่วไป (๖) กำหนดแผนงาน เป้าหมาย
sectionNo: 18
content: ติดตามและประเมินผลการปฏิบัติงานของผู้ตรวจสอบและรับรองบัญชี (๗) ดำเนินการเพื่อเป็นศูนย์ข้อมูลและประมวลผลการปฏิบัติงานของผู้ตรวจสอบและรับรองบัญชีเพื่อการตรวจสอบภาษีอากร (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 19
content: ข้อ ๑๙ กองวิชาการแผนภาษี มีอำนาจหน้าที่ ดังต่อไปนี้ (๑) กำหนดนโยบายภาษีอากรด้านภาษีสรรพากรให้สอดคล้องกับยุทธศาสตร์ชาติ นโยบายของรัฐบาล และกระทรวงการคลัง (๒) กำหนดกลยุทธ์และจัดทำแผนปฏิบัติราชการเพื่อบริหารจัดเก็บภาษีอากร ให้สอดคล้องกับแผนบริหารราชการแผ่นดิน (๓)
sectionNo: 19
content: เสนอแนะแนวทางเพิ่มขีดความสามารถในการแข่งขันของระบบภาษีอากรของประเทศไทย รวมทั้งประสานความร่วมมือกับหน่วยงานภายนอกที่เกี่ยวข้อง (๔) จัดทำประมาณการจัดเก็บและคืนภาษีอากร พร้อมทั้งติดตามประเมินผลการจัดเก็บภาษีอากรให้สอดคล้องกับประมาณการที่ได้กำหนดไว้ (๕) เสนอแนะแนวทางในการกำหนดระเบียบ แนวปฏิบัติ
sectionNo: 19
content: มาตรการภาษีสำหรับธุรกิจหรือการประกอบการขนาดกลางและขนาดเล็ก และแนวทางการส่งเสริมให้ผู้ประกอบการธุรกิจขนาดกลางและขนาดเล็กเข้าสู่ระบบภาษี (๖) พัฒนาระบบการบริหารต่าง ๆ ที่ไม่อยู่ในความรับผิดชอบของหน่วยงานใด เพื่อนำมาประยุกต์ในการบริหารจัดการของกรม (๗) เสนอแนะแนวทางและจัดทำแผนการบริหารทรัพยากร
sectionNo: 19
content: พร้อมทั้งประเมินผลการปฏิบัติงานตามแผนงานที่ได้กำหนดไว้ (๘) พัฒนาและกำหนดงบประมาณรายจ่ายของกรมให้สอดคล้องกับนโยบายและแผนของกรม (๙) ประสานการเชื่อมโยงข้อมูลกับหน่วยงานภายนอกอื่น ๆ เพื่อการบูรณาการข้อมูลผู้ประกอบการเข้าด้วยกัน (๑๐)
sectionNo: 19
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 20
content: ข้อ ๒๐ กองสำรวจและติดตามธุรกิจนอกระบบ มีอำนาจหน้าที่ ดังต่อไปนี้ (๑) วางแผน กำหนดระเบียบและแนวปฏิบัติ และประเมินผลเกี่ยวกับระบบงานสำรวจผู้เสียภาษีอากร (๒) วางแผน กำหนดกลยุทธ์ มาตรการ และวิธีการรณรงค์เพื่อนำผู้ประกอบการนอกระบบเข้าสู่ระบบภาษี (๓)
sectionNo: 20
content: กำหนดกลยุทธ์และมาตรการให้ผู้เสียภาษีสามารถปฏิบัติได้โดยถูกต้องในการเข้าสู่ระบบการเสียภาษี (๔) สนับสนุนข้อมูลผู้เสียภาษีอากรนอกระบบเพื่อให้หน่วยปฏิบัติใช้ในการสำรวจ (๕) กำหนดระเบียบและแนวทางปฏิบัติเกี่ยวกับการดำเนินการหนังสือร้องเรียนแหล่งภาษี (๖) ติดตาม กำหนด
sectionNo: 20
content: และดูแลการปฏิบัติงานของหน่วยปฏิบัติเกี่ยวกับการดำเนินการหนังสือร้องเรียนแหล่งภาษี (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 21
content: ข้อ ๒๑ กองสืบสวนและคดี มีอำนาจหน้าที่ ดังต่อไปนี้ (๑) กำกับ ติดตาม และควบคุมการปฏิบัติงานคดี การบังคับทางปกครอง การสืบสวน และการตรวจค้น (๒) กำหนดหลักเกณฑ์และแนวทางในการดำเนินคดี การบังคับทางปกครอง การสืบสวน และการตรวจค้น (๓) ศึกษาและวิเคราะห์กฎหมาย กฎ ระเบียบ คำสั่ง และคำพิพากษาศาล
sectionNo: 21
content: เพื่อปรับปรุงและพัฒนาการปฏิบัติงานคดี การบังคับทางปกครอง การสืบสวน และการตรวจค้น (๔) ตรวจสอบการหลีกเลี่ยงการเสียภาษีอากร รวมทั้งตรวจค้น และยึดเอกสารหลักฐานที่เกี่ยวข้องกับการดำเนินการดังกล่าว (๕) สืบสวนและรวบรวมพยานหลักฐานในการดำเนินคดี (๖) พิจารณาดำเนินคดี แก้ต่างคดีทั่วราชอาณาจักร
sectionNo: 21
content: และดำเนินการเกี่ยวกับการระงับข้อพิพาทโดยอนุญาโตตุลาการ (๗) ให้คำปรึกษา แนะนำ สนับสนุนทางวิชาการ และวิธีการปฏิบัติงานแก่หน่วยงานสรรพากร (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 22
content: ข้อ ๒๒ กองอุทธรณ์ภาษี มีอำนาจหน้าที่ ดังต่อไปนี้ (๑) กำหนดหลักเกณฑ์และแนวทางในการพิจารณาอุทธรณ์ภาษีอากร และการพิจารณางดหรือลดเบี้ยปรับเงินเพิ่ม (๒) กำกับ ติดตาม และควบคุมการปฏิบัติงานอุทธรณ์ภาษีอากร และการงดหรือลดเบี้ยปรับเงินเพิ่ม (๓) วิเคราะห์ผลการวินิจฉัยอุทธรณ์ของคณะกรรมการพิจารณาอุทธรณ์
sectionNo: 22
content: คำพิพากษาศาลฎีกา และกฎหมายเกี่ยวกับภาษีอากร เพื่อวางแนวทางในการพิจารณาอุทธรณ์ให้เป็นมาตรฐานเดียวกัน (๔) ดำเนินการเกี่ยวกับการอุทธรณ์ภาษีอากร (๕) พิจารณางดหรือลดเบี้ยปรับเงินเพิ่ม (๖) ให้คำปรึกษา แนะนำ สนับสนุนทางวิชาการ และวิธีการปฏิบัติงานแก่หน่วยงานสรรพากร (๗)
sectionNo: 22
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 23
content: ข้อ ๒๓ สำนักงานสรรพากรพื้นที่ มีอำนาจหน้าที่ภายในเขตท้องที่ที่รับผิดชอบ ดังต่อไปนี้ (๑) วางแผนปฏิบัติการและประเมินผล เพื่อการบริหารงานจัดเก็บภาษีอากรให้เป็นไปตามนโยบาย แผนงาน และเป้าหมายของกรม และสำนักงานสรรพากรภาค (๒) กำกับดูแลผู้เสียภาษีเป็นรายผู้ประกอบการ ตรวจปฏิบัติการ
sectionNo: 23
content: และตรวจสอบภาษีอากรสำหรับรายที่อยู่ในความรับผิดชอบ (๓) ดำเนินการเกี่ยวกับการเร่งรัดภาษีอากรค้าง และดำเนินคดีแก่ผู้เสียภาษีอากร รวมทั้งตอบข้อหารือทางภาษีอากร (๔) กำกับ ติดตาม และควบคุมการปฏิบัติงานของสำนักงานสรรพากรพื้นที่สาขา (๕) พิจารณาคืนเงินภาษีอากร (๖) ปฏิบัติงานด้านกรรมวิธีภาษี (๗)
sectionNo: 23
content: ประชาสัมพันธ์ และเผยแพร่ข่าวสาร ความรู้ และความเข้าใจเกี่ยวกับภาษีอากร (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 24
content: ข้อ ๒๔ สำนักงานสรรพากรพื้นที่สาขา มีอำนาจหน้าที่ภายในเขตท้องที่สาขาที่รับผิดชอบ ดังต่อไปนี้ (๑) รับชำระภาษีอากร คืนเงินภาษีอากร และปฏิบัติงานด้านกรรมวิธีภาษีอื่น ๆ ตามที่ได้รับมอบหมาย (๒) ตรวจสอบธุรกิจหรือการประกอบการค้าขนาดเล็กของผู้มีหน้าที่เสียภาษีเงินได้บุคคลธรรมดา (๓)
sectionNo: 24
content: สำรวจและติดตามแหล่งภาษีอากรและผู้มีหน้าที่เสียภาษีอากร เพื่อให้มีการเสียภาษีอากรที่ถูกต้องตามกฎหมาย (๔) ดำเนินการเกี่ยวกับการเร่งรัดภาษีอากรค้าง (๕) ปฏิบัติงานด้านการเงินและการบัญชีสรรพากร (๖) ประชาสัมพันธ์และให้คำแนะนำเกี่ยวกับการจัดเก็บภาษีอากร (๗)
sectionNo: 24
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 25
content: ข้อ ๒๕ สำนักงานสรรพากรภาค ๑ - ๑๒ มีอำนาจหน้าที่ภายในเขตท้องที่ที่รับผิดชอบ ดังต่อไปนี้ (๑) วางแผนและประเมินผลเพื่อการบริหารงานจัดเก็บภาษีอากรให้เป็นไปตามนโยบาย แผนงาน และเป้าหมายของกรม (๒) วางแผนและควบคุมการดำเนินการเร่งรัดหนี้ภาษีอากรค้างของสำนักงานสรรพากรพื้นที่ (๓) กำกับ ติดตาม
sectionNo: 25
content: และควบคุมการปฏิบัติงานของหน่วยงานที่อยู่ในความรับผิดชอบ ซึ่งประกอบด้วยสำนักงานสรรพากรพื้นที่และสำนักงานสรรพากรพื้นที่สาขา เพื่อให้เป็นไปตามนโยบาย แผนงาน และเป้าหมายที่ได้กำหนดไว้ (๔) ดำเนินการออกหนังสือรับรองการหักภาษี ณ ที่จ่าย
sectionNo: 25
content: และหนังสือรับรองการมีถิ่นที่อยู่ในประเทศไทยของผู้มีหน้าที่เสียภาษีอากรและผู้มีหน้าที่นำส่งภาษีอากรเป็นภาษาอังกฤษ (๕) ดำเนินการเกี่ยวกับงานคดีและพิจารณาอุทธรณ์ภาษีอากร (๖) ตอบข้อหารือทางภาษีอากร (๗) ดำเนินการเกี่ยวกับการบริหารงานบุคคล การพัฒนาบุคคล การเงิน การบัญชี การงบประมาณ การพัสดุ อาคารสถานที่
sectionNo: 25
content: และยานพาหนะของสำนักงานสรรพากรภาค สำนักงานสรรพากรพื้นที่ และสำนักงานสรรพากรพื้นที่สาขา (๘) ปฏิบัติงานด้านกรรมวิธีภาษีและด้านสารสนเทศ รวมทั้งเป็นศูนย์ข้อมูลการจัดเก็บภาษีอากรของสำนักงานสรรพากรพื้นที่ และสำนักงานสรรพากรพื้นที่สาขา (๙) ให้คำปรึกษา แนะนำ และสนับสนุนทางวิชาการแก่สำนักงานสรรพากรพื้นที่
sectionNo: 25
content: และสำนักงานสรรพากรพื้นที่สาขา (๑๐) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 26
content: ข้อ ๒๖ ให้สำนักงานสรรพากรภาค ๑ - ๑๒ สำนักงานสรรพากรพื้นที่ และสำนักงานสรรพากรพื้นที่สาขา ตามกฎกระทรวงแบ่งส่วนราชการกรมสรรพากร กระทรวงการคลัง พ.ศ. ๒๕๕๑ เป็นสำนักงานสรรพากรภาค ๑ - ๑๒ สำนักงานสรรพากรพื้นที่ และสำนักงานสรรพากรพื้นที่สาขาตามกฎกระทรวงนี้ จนกว่าจะมีประกาศรัฐมนตรีตามข้อ ๓ (๑๗) (๑๘) และ
sectionNo: 26
content: (๑๙) - (๓๐) แห่งกฎกระทรวงนี้ แล้วแต่กรณี
content: ให้ไว้ ณ วันที่ ๑๗ มีนาคม พ.ศ. ๒๕๖๐ อภิศักดิ์ ตันติวรวงศ์ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยปัจจุบันภารกิจที่อยู่ในความรับผิดชอบของกรมสรรพากรเพิ่มมากขึ้น สมควรปรับปรุงการแบ่งส่วนราชการและอำนาจหน้าที่ของกรมสรรพากร กระทรวงการคลัง ให้สอดคล้องกับภารกิจและเหมาะสมกับสภาพงาน
content: อันจะทำให้การปฏิบัติภารกิจตามอำนาจหน้าที่มีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้
sectionNo: ฉบับที่ 2
content: กฎกระทรวงแบ่งส่วนราชการกรมสรรพากร กระทรวงการคลัง (ฉบับที่ ๒) พ.ศ. ๒๕๖๗
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ปัจจุบันภารกิจงานด้านภาษีระหว่างประเทศเพิ่มมากขึ้นอย่างมีนัยสำคัญ และจำเป็นต้องเพิ่มขีดความสามารถในการขับเคลื่อนระบบภาษีให้มีประสิทธิภาพมากขึ้น สมควรปรับปรุงการแบ่งส่วนราชการและอำนาจหน้าที่ของกรมสรรพากร กระทรวงการคลัง
content: ให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไป อันจะทำให้การปฏิบัติภารกิจตามอำนาจหน้าที่มีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้